สายเอเชีย-มิตรภาพ แน่นเอี๊ยด คนทะลักแห่กลับกรุง หลังหยุดยาวเข้าพรรษา
ถนน สายเอเชีย-มิตรภาพ รถแน่น เต็มทุกช่องจราจร ประชาชนแห่กลับ กทม.หลังหยุดยาวเข้าพรรษา คาดช่วงค่ำคับคั่ง-สะสมเพิ่ม ตำรวจเร่งอำนวยความสะดวก ป้องกันอุบัติเหตุ 24 ชม.เมื่อเวลา 18.00 น. วันที่ 6 ก.ค.63 ผู้สื่อข่าวรายงานสภาพการจราจรบนถนนสายเอเซีย ขาเข้ากรุงเทพมหานคร ช่วงผ่าน จ.พระนครศรีอยุธยา บริเวณ อ.บางปะอิน พบว่ามีปริมาณรถเพิ่มมากขึ้นเต็มทุกช่องการจราจร ทำให้เกิดการจราจรชะลอตัวเป็นช่วงๆ รถชะลอตัวเลี้ยวเข้า-ออก ช่วงทางเบี่ยงทางเลี้ยวใช้ความเร็วได้ประมาณ 40-60 กิโลเมตรต่อชั่วโมง ส่วนถนนพหลโยธินก็มีรถมากเช่นกัน และพบตลอดเส้นทางรถเต็มทุกช่องการจราจรมีการชะลอตัวเป็นช่วงๆ ตลอดเส้นทางคาดว่าในช่วงค่ำนี้จะมีปริมาณรถเพิ่มขึ้นอีก ทั้งถนนสายเอเชียและถนนพหลโยธิน เนื่องจากประชาชนบางส่วนเลี่ยงมาเดินทางในช่วงกลางคืน เพื่อหนีอากาศที่ร้อนจัดในตอนกลางวัน โดยจะเร่งเดินทางกลับเข้าทำงานตามปกติหลังหยุดยาวติดต่อหลายวันช่วงเข้าพรรษา ที่ฝากพี่น้องประชาชนพักผ่อนให้เพียงพอ ขับรถไม่ประมาท เพื่อความปลอดภัยในชีวิตและทรัพย์สินขณะที่สภาพการจราจรบนถนนมิตรภาพในพื้นที่กลางดง อ.ปากช่อง จ.นครราชสีมา ตั้งแต่ช่วงบ่ายที่ผ่านมาจนถึงขณะนี้ มีปริมาณรถมากเช่นกัน ประชาชนต่างทยอยเดินทางกลับเข้า กทม.รถเริ่มสะสมหนาแน่นด้าน พ.ต.ท.วิษณุ คำโนนม่วง สว.สถานีตำรวจทางหลวง 1 (นครราชสีมา) กองกำกับการ 6 กองบังคับการตำรวจทางหลวง เปิดเผยว่า บนถนนมิตรภาพยังมีปริมาณรถสะสมมาตั้งแต่ช่วงเช้าหนาแน่นมามาตลอดทั้งวัน เจ้าหน้าที่ตำรวจทางหลวงต้องนำรถตรวจการณ์ออกไปอำนวยความสะดวกให้แก่ประชาชน เพื่อป้องกันการเกิดอุบัติเหตุในการเดินทางตลอด 24 ชม.
ถนน สายเอเชีย-มิตรภาพ รถแน่น เต็มทุกช่องจราจร ประชาชนแห่กลับ กทม.หลังหยุดยาวเข้าพรรษา คาดช่วงค่ำคับคั่ง-สะสมเพิ่ม ตำรวจเร่งอำนวยความสะดวก ป้องกันอุบัติเหตุ 24 ชม. 
รถติด,จราจร,ถนนสายเอเชีย,ถนนมิตรภาพ,ประชาชนกลับ กทม.,คนแห่กลับ กทม.,ข่าวทั่วไป